v.a. € 2.049,-
Hoekbank Laveta – antraciet
Vantaa 2.5-zits + longchair – rechts
Comiso hoekbank express delivery
Rango hoekbank dolphin
v.a. € 2.697,- In winkelmand
€ 1.074,- In winkelmand
Vantaa 3-zits + longchair – links
v.a. € 1.898,- € 999,- In winkelmand Hesekiele 22 | Beibele Inthaneteng | Phetolelo ya Lefase le Lefsa
22 Lentšu la Jehofa la tšwela pele la ntlela, la re:
2 “Ge e le wena morwa wa motho, na o tla o ahlola,+ na o tla ahlola motse wo o nago le molato wa madi+ wa ba wa o tsebiša dilo tša wona ka moka tše di šišimišago?+
3 O o botše o re: ‘Se ke seo Mmuši Morena Jehofa a se boletšego: “Wena motse o tšhollago madi+ mo go wena go ba go fihla ge go etla nako ya go ahlolwa ga gago,+ wena o dirilego gore mo go wena go be le medingwana e šišimišago* e le gore o se hlweke,+
4 o na le molato ka baka la madi ao o a tšholotšego,+ e bile ga se wa hlweka ka baka la medingwana ya gago e šišimišago yeo o e dirilego.+ O fokotša matšatši a gago e bile o tla fihla nywageng ya gago ya go ahlolwa. Ke ka baka leo ke tlago go go dira yo a gobošwago ke ditšhaba le yo a kwerwago ke dinaga ka moka.+
5 Dinaga tša kgole le kgauswi di tla go kwera, wena wa leina le le sa hlwekago, yo a tletšego kgakanego.+
6 Bona! Dikgošana+ tša Isiraele di mo go wena, e nngwe le e nngwe e gafetše letsogo la yona gore le tšholle madi.+
7 Di swara botate le bomma ka lenyatšo mo go wena.+ Yo a diiletšego go wena di a mo radia.+ Di hlakiša tšhiwana* le mohlologadi mo go wena.”’”+
8 “‘Le nyatša mafelo a ka a makgethwa e bile le goboša disabatha tša ka.+
9 Mo go wena go na le bao ba thomeletšago ka go se pepetletše e le gore go tšhollwe madi;+ ba ja dihlabelo tša medingwana e šele dithabeng.+ Ba tšwela pele ba itshwere ka tsela e hlephilego mo go wena.+
10 Mo go wena ba apola bofeela bja botate;+ ba goboša mosadi yo a šilafetšego ka baka la go bona kgwedi.+
11 Monna o dira dilo tše di šišimišago le mosadi wa wa gabo,+ o šilafatša ngwetši ya gagwe ka boitshwaro bjo bo hlephilego;+ mo go wena monna o goboša kgaetšedi ya gagwe, yena morwedi wa tatagwe.+
12 Ba tšea letsogo-le-kobong go wena gore ba tšholle madi.+ Wena o tšea tswalo+ le lešokotšo,+ e bile o dula o hwetša poelo ka go diriša bošoro+ o radia ba geno,+ ge e le nna o ntebetše,’+ o re’alo Mmuši Morena Jehofa.
13 “‘Tseba gore ke bethantšha diatla tša ka+ ka baka la poelo e sa lokago yeo o e dirilego,+ le ka baka la ditiro tša gago tša tšhollo ya madi tše di bilego gona go wena.+
14 Na pelo ya gago e tla kgotlelela+ goba na diatla tša gago di tla ba matla mehleng ya ge ke go gatela mogato?+ Nna Jehofa ke boletše gomme ke tla gata mogato.+
15 Ke tla go gašanya le ditšhaba ka ba ka go tšitlanya le dinaga,+ ka tloša go se hlweke ga gago mo go wena.+
16 Wena o tla welwa ke kgobogo pele ga mahlo a ditšhaba, ke moo o tlago go tseba gore ke nna Jehofa.’”+
18 “Morwa wa motho, mo go nna ba ntlo ya Isiraele ba fetogile manyedi.+ Ka moka ga bona ke koporo, thini, tšhipi le morodi ka gare ga sebešo. Ba fetogile manyedi* a mantši a silifera.+
19 “Ka gona se ke seo Mmuši Morena Jehofa a se boletšego: ‘Ka ge ka moka ga lena le le bjalo ka manyedi a mantši,+ gona ke le kgobokeletša gare ga Jerusalema.+
20 Go etša ge silifera, koporo, tšhipi,+ morodi le thini di kgobokeletšwa sebešong, tša butšwetšwa+ ka mollo e le gore di tologe,+ ka mo go swanago ke tla ba kgoboketša ke galefile e bile ke befetšwe, ka le butšwetša ka le tološa.
21 Ke tla le kgoboketša gomme ka le butšwetša ka mollo wa bogale bja ka,+ la tološwa gare ga motse.+
22 Go etša ge silifera e tologela ka gare ga sebešo, ka go re’alo le tla tologela gare ga motse; ke moo le tlago go tseba gore nna Jehofa, ke tšholletše pefelo ya ka go lena.’”+
23 Lentšu la Jehofa la tšwela pele la ntlela, la re:
24 “Morwa wa motho, botša motse woo o re: ‘O naga yeo e sa hlwekišwago, yeo e sa nelwago ke pula letšatšing la kgalefo.+
25 Mo go wona baporofeta ba wona ba logelwa maanomabe+ bjalo ka tau e rorago ge e gagola phoofolo yeo e e bolayago.+ Ba bolaya batho.*+ Ba tšea letlotlo le dilo tša bohlokwa.+ Mo go wona ba atišitše bahlologadi.+
26 Baperisita ba wona ba kgopamišitše molao+ wa ka, ba goboša mafelo a ka a makgethwa.+ Ga ba dire phapano magareng ga selo se sekgethwa le se se tlwaelegilego,+ ga ba dire gore go tsebje phapano+ magareng ga se sa hlwekago le se se hlwekilego,+ mahlo a bona ba a khutišeditše disabatha tša ka,+ e bile ke gobošitšwe gare ga bona.+
27 Dikgošana tša wona tše di lego go wona di swana le diphiri tše di gagolago phoofolo ka go tšholla madi+ le ka go bolaya meoya e le gore di hwetše poelo e sa lokago.+
28 Baporofeta ba wona ba pharile ditiro tša tšona ka motaga,+ ba bona dipono tše e sego tša kgonthe,+ e bile ba di nogela maaka,+ ba re: “Se ke seo Mmuši Morena Jehofa a se boletšego,” mola Jehofa yena a se a bolela selo.
29 Ge e le batho ba naga bona ba loga maanomabe a go ba radia+ gomme ba gagola batho ge ba ba hlakola,+ ba swara mohlaki le modiidi gampe,+ ge e le modiiledi yena ba mo radia ka ntle le toka.’+
30 “‘Ka nyaka monna yo a tšwago go bona yo a bego a tla lokiša morako wa maswika+ le go ema nthobeng+ e lego pele ga ka go lwela naga yeo e le gore ke se e senye;+ ka se hwetše motho.
31 Ka gona ke tla tšhollela bogale+ bja ka godimo ga bona. Ka ba fediša ka mollo wa kgalefo ya ka.+ Ditsela tša bona ke tla di bušetša dihlogong tša bona,’+ o re’alo Mmuši Morena Jehofa.”
^ Ka Seheberu ke neʹphesh. Bona Lemetletšo 6.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D22%26wtlocale%3DSE%26srcid=share⊂ject=Bala Beibele Inthaneteng